钦定古今图书集成/明伦汇编/氏族典/第061卷 > 《廖用贤尚友录》 > 余祐
## 钦定古今图书集成/明伦汇编/氏族典/第061卷 > 《廖用贤尚友录》 > 余祐

按《明外史胡居仁传》：“余祐，字子积，鄱阳人。年十三，师
事居仁。弘治十二年举进士，为南京刑部员外郎。以
事忤刘瑾，落职。瑾诛，起为福州知府。未几，迁山东副
使。父忧，服阕，补徐州兵备副使。中官王敬进鲜，多挟
商船与知州樊准，指挥王良诟发其违禁物。敬惧，诣
祐求解，祐不听，敬诬奏准等殴己，遂逮祐，谪南宁府”
同知，稍迁韶州知府。嘉靖初，历迁云南布政使。以太
仆卿召，改吏部右侍郎。卒。